ফের জীবনকৃষ্ণের বাড়িতে ইডি

কলকাতা: ফের ইডির (Enforcement Directorate) হাতে গ্রেফতার জীবনকৃষ্ণ সাহা (Jiban Krishna Saha)। এসএসসি নবম-দশম নিয়োগ-দুর্নীতি (SSC Recruitment Scam) মামলায় ইডির হাতে গ্রেফতার বড়ঞায়ের তৃণমূল বিধায়ক। এবার কেন্দ্রীয় তদন্তকারী সংস্থার স্ক্যানারে বিধায়কের ব্যাঙ্ক অ্যাকাউন্ট। ব্যাঙ্কশাল আদালতে (Bankshal Court) আনা হচ্ছে তাঁকে।

সূত্রের খবর, কেন্দ্রীয় তদন্তকারী সংস্থার আসার খবরেই পাঁচিল টপকে পালানোর চেষ্টা করে তৃণমূল বিধায়ক। না পেরে মোবাইল ফোন বাড়ির পিছনের ঝোপে ফেলে দেন তিনি। এদিন দফায় দফায় জিজ্ঞেসাবাদের পর জীবনকৃষ্ণ সাহাকে গ্রেফতার করা হয়েছে। এর আগে এই নিয়োগ দুর্নীতি মামলাতেই সিবিআইয়ের হাতে প্রায় একই ভাবে গ্রেফতার হয়ে জেল খাটেন জীবনকৃষ্ণ। পরে জামিনে মুক্তি পেয়েছেন।

আরও পড়ুন: নিয়োগ দুর্নীতি মামলায় জীবনকৃষ্ণ সাহার বাড়িতে তল্লাশি ইডির!

উল্লেখ্য, সোমবার নবম-দশম নিয়োগ দুর্নীতি মামলায় একসঙ্গে ৬ জায়গায় হানা দিয়ে এনফোর্সমেন্ট ডিরেক্টরেট। অভিযান চালানো হয় জীবনকৃষ্ণের মুর্শিদাবাদের বাড়ি ছাড়াও রঘুনাথগঞ্জে তাঁর শ্বশুরবাড়িতে।

এছাড়াও, আন্দি মহিষ গ্রামের এক ব্যাঙ্ককর্মীর বাড়িতে ইডি তল্লাশি চালিয়েছে। বীরভূমের সাঁইথিয়ায় তৃণমূল কাউন্সিলর মায়া সাহার বাড়িতেও এদিন তল্লাশি চালানো হয়।