স্কুল সার্ভিস কমিশনের নতুন নিয়োগ বিজ্ঞপ্তি প্রকাশ

কলকাতা: সুপ্রিম কোর্টের (Supreme Court) নির্দেশ মেনে পশ্চিমবঙ্গ স্কুল সার্ভিস কমিশন (SSC) গ্রুপ–C এবং গ্রুপ–D পদে নতুন নিয়োগ বিজ্ঞপ্তি প্রকাশ করেছে। বিজ্ঞপ্তি অনুযায়ী, ১ জানুয়ারি সর্বোচ্চ বয়সসীমা নির্ধারণ করা হয়েছে ৪০ বছর। সংরক্ষিত শ্রেণির প্রার্থীরা নিয়ম অনুযায়ী বয়সে ছাড় পাবেন।

কমিশন জানিয়েছে, এবার নিয়োগ প্রক্রিয়ায় স্বচ্ছতার জন্য বিশেষ ব্যবস্থা নেওয়া হয়েছে। পরীক্ষার ওএমআর শিট দুই বছর ধরে সংরক্ষণ করা হবে এবং তার স্ক্যান কপি দশ বছর পর্যন্ত কমিশনের ওয়েবসাইটে দেখা যাবে।

আরও পড়ুন: শোভন-রত্নার বিবাহবিচ্ছেদ হল না! চাপে বৈশাখী?

এছাড়া কলকাতা হাইকোর্টের রায় অনুসারে বিজ্ঞপ্তিতে কিছু পরিবর্তন আনা হয়েছে। নতুন নিয়ম অনুযায়ী, সাধারণ এবং ওবিসি প্রার্থীদের আবেদন ফি নির্ধারণ করা হয়েছে ৫০০ টাকা। তফসিলি জাতি ও উপজাতি প্রার্থীদের ক্ষেত্রে ফি হবে ২০০ টাকা। তবে ওবিসি প্রার্থীদের জন্য বিভাগ সংক্রান্ত তথ্য সংশোধনের আলাদা সুযোগ রাখা হবে বলে কমিশন জানিয়েছে।